ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Στρέψε το βλέμμα αλλού
Αυτή η σειρά θα σου χαλάσει τη βραδιά Και τη ζωή και τη μέρα
Κάθε επεισόδιο Είναι εξαιρετικά αποκαρδιωτικό
Γι' αυτό στρέψε το βλέμμα αλλού
Οι Μποντλέρ καταδύθηκαν Στης θάλασσας τα βάθη
Ελπίζουν να αποφύγουν Του Κόμη Όλαφ το άθλιο σινάφι
Αλλά αυτός, φυσικά, τους βρίσκει Η κατάσταση είναι φρικτή
Τι απαίσια σειρά Σίγουρα πρέπει να απαγορευτεί
Απλώς στρέψε το βλέμμα αλλού
Μόνο φρίκη
Και ταλαιπωρίες ακολουθούν
Ρώτα συνετούς ανθρώπους "Να το δω;" Και θα σου πουν
Στρέψε το βλέμμα αλλού
Η ΣΠΑΡΑΚΤΙΚΗ ΣΠΗΛΙΑ: ΜΕΡΟΣ ΠΡΩΤΟ
Στρέψε το βλέμμα αλλού
ΓΙΑ ΤΗΝ ΜΠΕΑΤΡΙΣ
ΟΙ ΝΕΚΡΕΣ ΓΥΝΑΙΚΕΣ ΔΕΝ ΛΕΝΕ ΙΣΤΟΡΙΕΣ.
ΟΙ ΛΥΠΗΜΕΝΟΙ ΑΝΔΡΕΣ ΤΙΣ ΓΡΑΦΟΥΝ.
Θέλουμε βοήθεια!
Ανοίξτε μας!
-Ποιο είναι το σύνθημα; -Δεν το ξέρουμε.
-Βοήθεια! -Πέσαμε από ένα βουνό.
-Δεν μας ανοίγουν! -Μπορεί, αν πούμε το σωστό.
Είναι υποβρύχιο του ΠΣΕ. Ποιες φράσεις ξέρουμε;
-Πυροσβεστικό Σώμα Εθελοντών! -Ο Κόσμος Είναι Ήσυχος Εδώ;
Μποντλέρ.
Αφού ξόδεψαν πολύ χρόνο,
ερευνώντας ωκεανούς, μελετώντας καταιγίδες,
και κοιτώντας ασκαρδαμυκτί μερικούς ψύκτες νερού,
οι επιστήμονες του κόσμου διατύπωσαν μια θεωρία,
που λέγεται "υδρολογικός κύκλος" και περιλαμβάνει τρία κύρια φαινόμενα.
Εξάτμιση, κατακρήμνιση και αποθήκευση.
Όλα είναι εξίσου στεγνά, που εδώ σημαίνει βαρετά.
Καμιά φορά είναι ανακούφιση να βαριέσαι,
γιατί όταν βαριέσαι...
είσαι και ασφαλής.
ΒΙΟΛΟΓΙΚΟΣ ΚΙΝΔΥΝΟΣ
Με λένε Λέμονι Σνίκετ
και εγώ ο ίδιος εύχομαι να μελετούσα κάτι στεγνό σαν τον υδρολογικό κύκλο,
αντί για τις ζωές των ορφανών Μποντλέρ,
που δεν είναι στεγνές, δηλαδή βαρετές, ούτε στεγνές, δηλαδή χωρίς ωκεανό.
Αλλά σας συμβουλεύω να βρείτε μια ασφαλή και στεγνή διασκέδαση
αντί να δείτε έστω κι ένα λεπτό αυτής της γεμάτης κινδύνους,
εξαιρετικά μουσκεμένης ιστορίας.
Από εδώ.
Ναι! Ελάτε.
Κοίτα τον εξοπλισμό.
Κοίτα τους παλιρροϊκούς χάρτες. Το υποβρύχιο κάτι ψάχνει.
Ναι, όντως ψάχνουμε. Καλωσορίσατε στο Κουίκουεγκ, Μποντλέρ.
Ρίγησε το σκαρί μου!
-Έτσι λένε οι πειρατές όταν ξαφνιάζονται. -Είσαι πειρατίνα;
Όχι, αλλά ξαφνιάζομαι που βλέπω τον Κλάους, τη Βάιολετ
-και τη Σάνι Μποντλέρ στον ωκεανό. -Πώς μας ξέρεις;
Η Ημερήσια Ακριβολογία λέει ότι είστε επικίνδυνοι.
Μην πιστεύεις πάντοτε τις εφημερίδες.
Δεν είστε επικίνδυνοι;
Δεν...
Είχαμε κάτι...
Ίσως λιγάκι...
επικίνδυνοι.
-Δεν μας είπες το όνομά σου. -Φιόνα Γουίντερσινς. Είμαι καπετάνισσα.
-Εσύ; -Τα κορίτσια δεν είναι ικανά;
Ασφαλώς. Αλλά είσαι πολύ μικρή.
Όχι τόσο. Δεν είμαι πολύ καιρό στη θέση.
Να ο πατριός μου, ο Καπετάν Γουίντερσινς.
Έχει φύγει.
Κι εμείς ορφανά είμαστε.
Αυτός δεν πέθανε.
Έσπευσε σε έναν μανάτο που έστελνε σήμα κινδύνου και δεν γύρισε.
Λυπόμαστε...
Είναι εκεί έξω. Θα με βρει.
Έχουμε μήνυμα από το ΠΣΕ για συνάντηση στο Τελευταίο Ασφαλές Μέρος την Πέμπτη.
-Ψάχνουμε τον Κουίγκλι. Μας πας; -Είμαι σε αποστολή.
Μας πας στην ακτή;
Δεν μπορώ να αλλάξω πορεία. Λυπάμαι.
Είναι δύσκολο να κυβερνώ, αλλά το ΠΣΕ βασίζεται σε μένα.
Κι αν δεν ήσουν μόνη; Αν σε βοηθήσουμε, θα μας πας στο Ασφαλές Μέρος;
Δεν έχουμε χρόνο. Η συνάντηση είναι την Πέμπτη.
-Σε μερικές μέρες. -Προσφέρεστε;
Αυτό κάνει το ΠΣΕ.
Δεν ξέρουμε τι αποστολή είναι.
Η πιο σημαντική στην ιστορία του ΠΣΕ.
Ψάχνω για τη ζαχαριέρα.
Ρίγησε το σκαρί μου!
Η έκφραση "Ρίγησε το σκαρί μου"
προέρχεται από τους πειρατές,
που αρέσκονται να λένε ενδιαφέρουσες εκφράσεις,
όσο και να πηδάνε σε πλοία ξένων
και να τους κλέβουν.
Είναι μια έκφραση ακραίας έκπληξης,
για περιπτώσεις στις οποίες κάποιος νιώθει τα κόκαλά του,
δηλαδή το σκαρί του, να ριγούν.
Έχω να τη χρησιμοποιήσω από τη νύχτα
που χρειάστηκε να παραστήσω έναν πειρατή που ένιωθε έκπληξη.
Αλλά υπάρχει μια περίπτωση στην οποία πάντοτε ταιριάζει γάντι,
κι αυτή είναι μια συνάντηση με τον Κόμη Όλαφ.
Ρίγησε το σκαρί μου! Είναι μια πειρατική έκφραση
που σημαίνει μεταμφιεστείτε και κάνετε ό,τι σας πω.
Ο κόσμος με νομίζει ακόμα νεκρό,
οπότε να προσέχουμε πάρα πολύ τι λέμε.
Γεια σας, ψάχνω να κλέψω ένα υποβρύχιο.
Εννοώ να το δανειστώ.
Εννοώ να νοικιάσω το καλύτερο φτηνιάρικο υποβρύχιό σας.
Αν αναρωτιέστε, είμαι κλασικός οικογενειάρχης,
-σε διακοπές με την υπέροχη σύζυγό μου... -Τα χαβανέζικα δεν είναι ιν.
-την όμορφη κόρη μου... -Όχι όμορφη, αξιολάτρευτη.
Κι έναν μακρινό ξάδελφο που έχω ξεγράψει.
Επειδή δεν σκότωσα το μωρό; Ζήτησα συγγνώμη!
Λέει τα πιο παράξενα πράγματα.
Όπως έλεγα, κάνουμε οικογενειακές διακοπές
στον πάτο της θάλασσας, για να κυνηγήσουμε ορφανά.
Δηλαδή, μια συνηθισμένη οικογενειακή δραστηριότητα.
Ναι, μια κανονική οικογένεια
με εκτεταμένο παρελθόν,
που ευχαρίστως θα διηγηθώ αν έχετε απορίες
ή αν προσέξατε ότι θυμίζω έναν νεκρό κόμη για τον οποίο διαβάσατε.
Εσμέ Σκουάλορ;
Όχι, δεν λέγομαι έτσι.
Λέγομαι κάπως αλλιώς. Δεν σας έχω πει ακόμα.
Είσαι η Εσμέ Σκουάλορ;
-Γιατί; -Το υποβρύχιό σου είναι έτοιμο.
Το υποβρύχιό μου;
Το υποβρύχιό της;
Ένα ζευγάρι το κανόνισε.
Το πιο τρομακτικό μας υποβρύχιο για την Εσμέ Σκουάλορ.
Τηλεφώνησαν, αλλά ακουγόταν πως αυτή είχε μαλλιά χωρίς γενειάδα
κι αυτός γενειάδα χωρίς μαλλιά.
Με αύρα απειλής.
Προπλήρωσαν.
Είναι τόσο ευγενικοί!
Παρήγγειλαν κάτι άλλο; Στο όνομα Όλαφ;
Καπέλο καπετάνιου.
-Το παίρνω! -Είναι για αυτήν.
Αυτό είναι ιν!
Κομάκο, οι γάντζοι του Χούκι με τρομάζουν.
Θα επανορθώσω. Ποιον να σκοτώσω;
Ναι, μια νορμάλ, κανονική, συνηθισμένη οικογένεια.
Είναι αυτό με τα πλοκάμια.
Ακούσαμε για μια ζαχαριέρα.
Η Εσμέ Σκουάλορ την έψαχνε στο νοσοκομείο Χάιμλιχ.
Μια δικιά μας την πρόλαβε.
Την πήγαινε στο αρχηγείο, στα όρη Μορτμέιν.
Πήγαμε εκεί. Το κάψανε.
Ξέρω. Η ζαχαριέρα έπεσε στο Πληγωμένο Ρέμα
και μετά στη θάλασσα.
Γι' αυτό το Κουίκουεγκ είναι η μόνη ελπίδα.
Τι το σημαντικό έχει;
Την κυνηγούν κι οι δυο πλευρές. Αυτή θα προκάλεσε το σχίσμα.
-Τι περιέχει; -Είναι απόρρητο.
-Δεν θα μας πεις; -Μόνο αν χρειαστεί,
-και δεν χρειάζεται. -Δεν δέχομαι εντολές χωρίς ενημέρωση.
Ας τη βρούμε πρώτα. Τότε, θα μάθουμε τι περιέχει η ζαχαριέρα.
Μιλάς σαν τον Κούκι. Όλο τέτοια αισιόδοξα λέει.
-Τον Κούκι; -Τον άλλο ναύτη.
Αυτός μαγειρεύει, αν και βάζει πολλή τσίχλα.
Κούκι! Για έλα εδώ!
Μποντλέρ!
-Φιλ! -Φιλ!
Φιλ, τι κάνεις εδώ;
Ο Κούκι είναι υποπλοίαρχος, έτσι, Κούκι;
-Φιλ λέγεται. -Εγώ τον λέω Κούκι.
Δεν με νοιάζει πώς με φωνάζουν.
Ευτυχώς, έφυγες από το πριονιστήριο.
Θα έβρισκα καλύτερη δουλειά από "απλήρωτος εργάτης".
Κοίτα με τώρα! Είμαι μάγειρας σε υποβρύχιο χωρίς ναύτες.
Η ζωή μου γίνεται καλύτερη.
Φιλ, λυπάμαι που προκάλεσα το ατύχημα.
-Όχι, έγινα καλά προ αμνημονεύτων! -Και το πόδι;
Το έφαγε καρχαρίας. Ναι.
Πόνεσε πάρα πολύ,
αλλά το καλό είναι
ότι είδα καρχαρία από κοντά, πράγμα σπάνιο.
Βλέπω, είσαι ακόμα οπτιμιστής.
Τι θα φάμε;
Δεν κακολογώ κανενός τη μαγειρική, ούτε τη δική μου.
Το σημερινό βραστό είναι πολύ μαστιχωτό.
-Μαστιχωτό; -Σκέτη τσίχλα.
Σου σεφ;
Η αδελφή μου εννοεί ότι άρχισε να μαγειρεύει.
Θα χαρεί να σε βοηθήσει.
Θα το ήθελα. Δεν έχω ιδέα τι κάνω!
Έχει στολές στον κοιτώνα.
Αλλάξτε. Η Σάνι να πάει στο μαγειρείο. Θα σου δείξω τη βιβλιοθήκη.
Χρειάζομαι έναν ερευνητή.
-Εγώ τι να κάνω; -Έχεις κανένα προσόν;
-Είναι ιδιοφυΐα στη μηχανική. -Όχι κι ιδιοφυΐα.
Ξέρω κι εγώ από μηχανές, και το πλοίο πάει πρίμα.
-Μάλιστα. -Ο πατριός μου έλεγε...
"Όποιος διστάζει είναι χαμένος".
-Ας μη διστάζουμε, Μποντλέρ. -Μάλιστα.
Μάλιστα!
Αυτή η φιλοσοφία δεν είναι σωστή.
Όταν διστάζεις, σκέφτεσαι καλύτερα.
Και θα έπρεπε να πει "Όποιος ή όποια..."
Αυτό δεν θα χωρούσε σε πλακέτα.
Να διστάσουμε.
Πρέπει να βρούμε το Ασφαλές Μέρος, όχι να ψάχνουμε τη ζαχαριέρα.
Ας την εμπιστευτούμε.
Θα το ήθελα, αλλά έχει κάτι που με εκνευρίζει.
Αλήθεια; Γιατί εγώ νομίζω ότι μοιάζετε πολύ.
Σκέφτεσαι τον Κουίγκλι, αλλά θα είναι ασφαλής.
Το ξέρω. Είναι πολύ ευρηματικός.
Νεαρέ. Κατέβηκες με έλκηθρο έναν παγωμένο καταρράκτη,
έπεσες σε ρέμα, έχασες τους φίλους σου
και γύρισες στην πόλη με σκι από φλοιούς δέντρων;
Ειλικρινά, είναι δύσκολο να το χάψω.
Γιατί δεν κάλεσες ταξί; Πού είναι οι γονείς σου;
Είμαι ορφανός, όπως οι φίλοι μου. Γι' αυτό ήρθα στις Υποθέσεις Ορφανών.
Συγγνώμη.
Ναι.
Όχι.
Το χρώμα σάπιο μήλο.
Όχι, ευχαριστώ.
-Τι έλεγες; -Θα με βοηθήσεις να τους βρω;
Λυπάμαι, δεν έχω χρόνο να ψάχνω ορφανά που δεν κάθονται ήσυχα.
Και μόνο οι Μποντλέρ, με έχουν ταλαιπωρήσει αφάνταστα.
Για να μην πω για τους Κουάγκμαϊρ...
Τους Μποντλέρ ψάχνω. Είμαι ο Κουίγκλι Κουάγκμαϊρ.
Αδύνατον. Ο Κουίγκλι πέθανε σε πυρκαγιά, κυκλοφορεί πολύ.
Η νέα μου γραμματέας θα σε συνοδεύσει.
Τζάκλιν;
Τζάκλιν.
Δεν είμαι γραμματέας και δεν λέγομαι Τζάκλιν,
αλλά μπορώ να σε βοηθήσω.
Αυτό μοιάζει με Πρόβλημα Στυγερά Έντονο.
Για χρόνια με αποκαλούσαν αχρείο και εγκληματία.
Έτρεμαν την κάθε μοχθηρή μου πράξη.
Αλλά ποτέ δεν είχα καταλάβει ως τώρα
πόσο τρομακτικό είναι να είσαι υπό τον έλεγχο
κακών, ύπουλων, τυραννικών, προδοτικών,
σούπερ μοχθηρών και απίστευτα αυταρχικών...
Κάνεις σαν μωρό.
Θύμωσες επειδή οι καλοί άνθρωποι με συμπαθούν πιο πολύ,
μου πήραν υποβρύχιο και καπέλο καπετάνιου.
Το ράσο δεν κάνει τον παπά.
Και είναι νοικιασμένο.
Όλαφ, πάλι έχεις τα νεύρα σου;
Έπρεπε να κυνηγάμε Μποντλέρ, όχι να πλέουμε σε ένα κονσερβοκούτι.
Για άκου. Σε στήριξα όταν κυνηγούσες το όνειρό σου
να κυνηγήσεις τα ορφανά στις λιγότερο ιν περιοχές της Ενδοχώρας.
Τώρα, θα κυνηγήσουμε το δικό μου όνειρο.
Τη ζαχαριέρα.
Ακριβώς. Τη ζαχαριέρα. Έτσι περνάς και χρόνο με την οικογένεια.
Κοίτα με, Κομάκο.
Κοίτα με, Κομάκο!
Είναι σημαντικό στη σύγχρονη εποχή,
-που όλοι τρέχουν... -Κοίτα!
οι οικογένειες να βρίσκουν χρόνο να είναι μαζί.
Κοιτάξτε, τουρτομυριστές!
Αγάπη μου, είσαι αξιολάτρευτη! Δεν είναι;
Είμαι χορεύτρια κλακέτας-μπαλαρίνα- νεραϊδοπριγκίπισσα-κτηνίατρος!
Την επόμενη φορά να ρωτήσεις, προτού πάρεις τα κοστούμια μου.
Μα, Κομάκο,
θέλω στολή για τις πρόβες του ρεσιτάλ
χορού κλακέτας-μπαλαρίνας- νεραϊδοπριγκίπισσας-κτηνιάτρου!
Το νούμερο λέγεται "Η Λίμνη των Κύκνων",
όπου πατάω τον κύκνο,
επειδή νόμιζε ότι είναι πιο αξιολάτρευτος από μένα.
Πού νομίζεις ότι πας;
Να πνίξω τον καημό μου,
προτού πνίξω καμιά νεραϊδοπριγκίπισσα.
Πού χάθηκες εσύ;
Έπρεπε να σφουγγαρίσω και να κρεμάσω το πορτρέτο της Εσμέ
πριν μαγειρέψω.
Μου λείπει ο θίασος.
Είναι πρόκληση να είμαι ο μόνος ναύτης στο Καρμελίτα.
Πρέπει να ξανασκεφτούμε το όνομα.
Αφεντικό, ξέρω πως είσαι θυμωμένος με...
Ξέρεις, με τα γεγονότα στο βουνό.
Οπότε, ήθελα να σε διαβεβαιώσω ότι είμαι ακόμα το δεξί σου χέρι.
Λέω "χέρι", επειδή έφτιαξα με τα χέρια μου αυτόν τον Κομάκο...
-Τι είναι αυτό; -Τι; Σαλάτα του σεφ.
Έχει πολλά ψιλοκομμένα υλικά και...
Έχει και μοσχάρι;
-Είναι χορτοφαγικό. -Τι;
-Χορτοφαγικό, δηλαδή χωρίς κρέας. -Μη, ο αγαπημένος μου γάντζος!
Είσαι τσιράκι μου,
που εδώ σημαίνει ότι δουλεύεις για μένα.
Όταν σου πω ξανά να ρίξεις μωρό από γκρεμό,
περιμένω να ακούσω ένα πράγμα.
Πλατς!
Όχι!
Γεια σας, ναύτες. Φαίνεστε κομψοί.
Ο Χέρμαν Μέλβιλ. Αγαπημένος μου συγγραφέας.
Μ' αρέσει ο τρόπος που περιγράφει τα δεινά των αγνοημένων,
-όπως οι φτωχοί ναύτες κι οι νέοι. -Εμένα ο συμβολισμός του.
Ο Μόμπι Ντικ είναι φάλαινα που συμβολίζει τον θάνατο.
Δεν μ' αρέσει ο καπετάνιος με την εμμονική, αιματηρή εκδικητικότητα.
Δεν εκπλήσσομαι.
Μα τα αγαπημένα μου βιβλία είναι εδώ.
"Μυκητολογία, μια Ευλογία ",
"Ο Μύκητας Ανάμεσά μας", "Η Ματιά του Μύκητα".
Όλα είναι για μανιτάρια.
-Είσαι μυκητολόγος; -Με ενδιαφέρουν οι μύκητες.
Μας πήραν να μέλια!
Πού αρχίζουμε;
Οι παλιρροϊκοί χάρτες θα μας δείξουν την πορεία της ζαχαριέρας.
Θα βρούμε πού κατέληξε.
Θα ήταν πιο εύκολο αν ξέραμε τι περιέχει.
Είπαμε, είναι εμπιστευτικό.
Θα χάσουμε τη συνάντηση για κάτι που δεν ξέρουμε.
Χωρίς τη ζαχαριέρα δεν έχει συνάντηση. Δουλειά!
-Μα... -Ως καπετάνισσα, σε διατάζω!
Δεν...
-Συγγνώμη, δεν... -Πάω να δω το σόναρ.
Αν συμφωνεί η καπετάνισσα.
Δεν ξέρω τι έπαθα.
Δεν πειράζει. Έχουμε τραβήξει πολλά.
Είναι δύσκολο χωρίς τον πατριό μου.
Νιώθω πολύ μεγάλη πίεση.
Λογικό είναι. Είσαι σε υποβρύχιο.
Ξέρεις, με τη Βάιολετ μοιάζετε πολύ.
Είστε έξυπνες, με πολύ ισχυρή θέληση,
πολύ...
Η αλήθεια είναι...
ότι ο πατριός μου δεν μου είπε τι περιέχει.
Ο καπετάνιος τα ξέρει όλα, αλλά υπάρχουν πολλά που δεν μου είπε.
Είπε πως κάποια μυστικά είναι πολύ τρομερά για νέους.
-Τρέλαινε τον αδελφό μου. -Έχεις αδελφό;
Έχει πεθάνει.
Σε φωτιά;
Όχι, σε δυστύχημα με μανάτο.
Και οι δικοί μας γονείς κρατούσαν μυστικά. Για την ασφάλειά μας.
Τώρα, αντιμετωπίζουμε κινδύνους απροετοίμαστοι.
Κλάους, πρέπει να σου πω κάτι για την οικογένειά μου.
Το βρήκα! Ο Υδρολογικός Κύκλος.
Συγγνώμη, τι έλεγες;
Τίποτα σημαντικό.
Τσίχλες;
Κούτες ολόκληρες!
Έκλεψα την αποθήκη του πριονιστηρίου προτού φύγω.
Αλλά έχουμε και πατάτες...
αλεύρι για όλες τις χρήσεις...
κρέμα, τριμμένο μαύρο πιπέρι...
και...
μπακαλιάρο.
Το βρήκα! Θα κάνουμε βραστό με μπακαλιάρο και τσίχλα!
Σούπα!
Σούπα με τσίχλες;
Έχεις πολλά να μάθεις, μικρή μου κυρία.
Όχι τσίχλες, πατάτες.
Σούπα με μπακαλιάρο και πατάτες.
Ευφυέστατο!
Δεν έχουμε βούτυρο, αλλά έχουμε ελαιόλαδο.
"Η περιπετειώδης μαγειρική συχνά απαιτεί μικρές αντικαταστάσεις",
όπως έλεγε η θεία Τζούλια.
Ποτέ δεν θα άφηνα ένα μωρό να καθαρίσει πατάτες, αλλά...
εσύ το 'χεις!
Εδώ είσαι.
Δεν υπήρχε τίποτα που να θέλει επισκευή και μελέτησα τον αεροστεγή θάλαμο.
Φοράς τις στολές και ο χώρος γεμίζει νερό. Μετά, ανοίγει η καταπακτή και βγαίνεις.
Θα είναι χρήσιμο. Κάναμε πρόοδο.
-Με τη Φιόνα; -Δώσ' της μια ευκαιρία.
Δεν μας είπε τι έχει η ζαχαριέρα, επειδή δεν ξέρει.
Είπε ψέματα. Τι άλλο κρύβει;
Είναι μαζί μας. Με το ΠΣΕ!
Αλλά με ποια πλευρά;
Μου φαίνεται ευγενής.
Πολλοί φαίνονται, μα δεν είναι. Δεν την εμπιστεύομαι.
Εγώ, ναι.
-Δεν με εμπιστεύεσαι; -Φυσικά.
Τότε, προσπάθησε να τα πάτε καλά.
Έλα να σου δείξουμε τι βρήκαμε.
Η ζαχαριέρα θα παρασύρθηκε από το ρεύμα
μέχρι τη θάλασσα
και η παλίρροια την παρέσυρε νοτιοδυτικά.
-Βυθίστηκε; -Οι ωκεανοί κινούνται.
Αν κάτι πέσει στη θάλασσα, θα καταλήξει πολύ μακριά.
Τα ρεύματα στον ωκεανό
θα την πήγαν στον Μέτριο Κοραλλιογενή Ύφαλο,
κι από εκεί σε αυτό το σημείο.
Γράφει ΘΙΑ.
Θαλάσσιο Ίδρυμα Ανγουίστλ.
Έτσι λεγόταν η θεία Τζόζεφιν.
Το ξέρω.
Ήταν κέντρο θαλάσσιας έρευνας και συμβουλών ρητορικής.
Το διηύθυναν ο άντρας της με τον αδελφό του.
Η θεία δεν το ανέφερε.
Η θεία πολλά δεν ανέφερε.
Δεν εκπλήσσομαι που δεν μιλούσε. Τα αδέλφια τσακώθηκαν άσχημα.
Κανείς δεν ξέρει τον λόγο, αλλά δεν ξαναμίλησαν.
Και μια μέρα, έπιασε φωτιά.
Το κέντρο κάηκε και ο αδελφός του, ο Γκρέγκορ, πέθανε.
-Η ζαχαριέρα είναι κοντά στα ερείπια; -Εδώ μπερδεύεται το θέμα.
Υπολογίζω ότι η ζαχαριέρα βρίσκεται κάτω από το ΘΙΑ, εδώ.
Εδώ γράφει ΣΣ.
Σπηλιά της Σκύλλας.
Υπόγεια σπηλιά, κάτω από το εργαστήριο.
Φύγαμε αμέσως.
-Τι; -Ας μη βιαστούμε.
Δεν ξέρουμε αν υπολογίσαμε σωστά.
Δεν χάνεται όποια διστάζει;
Αυτήν τη φορά, ίσως όχι.
Δεν σταματάμε.
Πρέπει να είμαστε στο Ασφαλές Μέρος την Πέμπτη!
Πες στην αδελφή σου ότι είναι απείθαρχη!
Πες της ότι είναι παράλογη!
-Ας... -Έτοιμη η σούπα!
-Πάνω στην ώρα. -Ευχαριστήστε τη Σάνι.
Τα δόντια της έκοψαν τις πατάτες και καθάρισαν το ψάρι.
Μυρίζει υπέροχα.
Μπράβο και στους δύο.
Μπράβο σε όλους.
Μετά από υπόδειξη του πληρώματος, σαλπάρουμε για τη Σπηλιά της Σκύλλας.
Δεν υπάρχει τίποτα που να μη λύνει ένα οικογενειακό γεύμα.
-Η αδικία. -Ο στομαχόπονος.
-Τα μαθηματικά. -Λέω για αληθινά προβλήματα!
Είναι μαρούλι.
-Σίγουρα τρώγεται; -Αυτό είπα κι εγώ.
Ήθελα σαλάτα με πίτσες μέσα.
Αυτό είναι σκέτη βαρεμάρα.
Αγάπη μου...
Πες κάτι.
Πες κάτι...
Κοίτα, Χούκι...
-Ξέρεις, με λένε... -Είναι οικογενειακό δείπνο.
Σ' ευχαριστώ, αφεντικό.
Από όσο ξέρω, έχω έναν θαυμάσια όμορφο, ιν σύντροφο.
-Μουά. -Και μια αξιολάτρευτα υιοθετημένη,
αρρωστημένα ταλαντούχα κόρη.
Άνδρας, γυναίκα, παιδί. Αυτό σημαίνει οικογένεια.
Μια οικογένεια μπορεί να έχει πολλές μορφές...
Η Εσμέ εννοεί να πας να φας με τους αρουραίους.
Ναι, αφεντικό.
Ο τουρτομυριστής δεν είναι οικογένεια!
Φτάνουμε στο ΘΙΑ σε μια ώρα.
Ώρα να μας πεις σε τι μπλέκουμε.
Βάιολετ, σταμάτα.
Κάτι μας κρύβει. Γι' αυτό δίστασε.
Τι έχει εδώ κάτω;
Το Μεδουσοειδές Μυκήλιο.
Το μυκήλιο είναι λέξη για μανιτάρια.
Η Μέδουσα, τέρας της ελληνικής μυθολογίας.
-Με μαλλιά από φίδια. -Αν τη γνώριζες, θα ήταν καλή.
Το Μεδουσοειδές Μυκήλιο είναι μανιτάρι που φυτρώνει στη σπηλιά.
Ένα βιβλίο έχει και στίχους.
"Ένας σπόρος είναι αρκετός για να 'σαι σε μια ώρα νεκρός".
-Δηλητηριώδες. -Και θανατηφόρο.
Το μανιτάρι αυξάνεται και μειώνεται σε κύκλους.
Όταν μειώνεται δεν το προσέχεις. Μα όταν αυξάνεται...
Η σπηλιά το απομονώνει και δεν εξαπλώνεται.
Αν η ζαχαριέρα είναι εκεί, αν εκεί πηγαίνουμε
η αποστολή ίσως αποτύχει.
Το σόναρ.
-Το "Κ" είμαστε εμείς; -Ναι.
Και το ερωτηματικό;
-Ας εξαφανιστούμε. -Μα...
Όποια διστάζει χάνεται. Σβήστε μηχανές, φώτα, όλα.
Κρυφτείτε.
Τι ήταν αυτό;
Οι ναυτικοί το λένε Μεγάλο Άγνωστο.
Το είδατε; Ήταν τεράστιο.
Αυτό δεν ήταν τίποτα. Μερικές φολίδες, λίγο δέρμα.
Ο πατριός μου έλεγε ότι υπάρχουν πράγματα
που η δύναμή τους είναι πέρα από την ανθρώπινη αντίληψη.
Αρχαία, μυστηριώδη πράγματα.
Το Μεγάλο Άγνωστο είναι ένα από αυτά. Του έδωσαν διάφορα ονόματα, αλλά...
είναι πάντα εκεί, περιμένοντας στο σκοτάδι.
Ο αδελφός του Ζακ Σνίκετ έγραψε βιβλίο. Το έχω.
Να το διαβάσουμε, ίσως ξανάρθει. Και ό,τι έχεις για το Μυκήλιο.
-Τα φέρνω. -Μην αργήσεις.
Μη χάσεις το επιδόρπιο.
Με τη Σάνι φτιάξαμε κάτι πολύ ιδιαίτερο.
Τσίχλα είναι;
Είναι έκπληξη.
Μακάρι να ήσουν εδώ.
Ο τρόπος με τον οποίο λειτουργεί η θλίψη αποτελεί έναν παράξενο γρίφο.
Αν σε χτυπήσει μεγάλη θλίψη,
ίσως νιώσεις ότι έχεις πάρει φωτιά
και η θλίψη εξαπλώνεται στη ζωή σου,
σαν καπνός τεράστιας φωτιάς.
Αν οι Μποντλέρ μπορούσαν να γελάσουν, θα το έκαναν, αν ήξεραν
ότι ενώ αυτοί σκέπτονταν τη θλιβερή ιστορία τους
και τα αχαρτογράφητα νερά,
ο εχθρός τους είχε κι αυτός κατακλυστεί από λύπη.
Δεν θα γελάσω ποτέ ξανά.
Είδατε; Τα χείλη μου δεν μπορούν.
Όλη η χαρά και το γέλιο ρουφήχτηκαν από τη ζωή μου σαν...
Πώς λένε εκείνα τα παράσιτα που σου πίνουν το αίμα;
Δακρύβρεχτες βδέλλες;
Οικογένειες.
Πόσο ξέπεσαν οι ισχυροί, πόσο βυθίστηκαν στη θάλασσα!
Χωρίς τους Μποντλέρ να βασανίζω, δεν έχω φως, ούτε αέρα
ούτε ενυδατική κρέμα, που ξεχάσατε να πάρετε μαζί!
Μην είσαι καταθλιπτικός. Καταθλίβει εμένα.
Ξεπέρασέ το.
Η ζωή είναι χάλια και δεν έχεις ό,τι θέλεις,
όσο όμορφος και ωραίος κι αν είσαι.
Μα είμαι αξιολάτρευτη!
Η ομορφιά χάνεται.
Φοβίζεις την κόρη μας!
Το ξέρω, αλλά δεν νιώθω καλύτερα.
Δεν το πιστεύω!
Τι είναι αυτό το τουρτομυριστικό σχήμα; Είναι σαν κόμμα.
Είναι το Μεγάλο Άγνωστο.
Δεν είναι μύθος, όπως η βαρύτητα κι η εσωτερική ομορφιά;
Σώπα, θα μας βρει!
-Εγώ δεν χρειάζεται, είμαι αξιολάτρευτη. -Σβήσε τα φώτα!
Θα πω στον Χούκι να φύγουμε.
-Χούκι, να φύγουμε. -Περίμενε.
"Κ" είναι αυτό;
Τι είναι αυτό;
Μοιάζει με...
Καλαμάρι.
Γρήγορα, σβήστε τα όλα.
Λοιπόν, είναι το Κουίκουεγκ. Το πλοίο του Καπετάν Γουίντερσινς.
Γουίντερσινς; Ακούγεται σαν δερματική ασθένεια.
Κοντά έπεσες. Είναι εθελοντής.
Αυτός ο γερολιγούρης μού χρωστάει 50 δολάρια!
Και νομίζω ότι θα μας πει πού είναι οι Μποντλέρ.
Αυτοί στέλνουν συνέχεια τηλεγραφήματα.
Δεν ψάχνουμε τους Μποντλέρ, αλλά τη ζαχαριέρα.
Σου θυμίζω ότι είμαι η καπετάνισσα.
Θεώρησέ το ανταρσία.
Πρόσω ολοταχώς!
Έρχεται καταπάνω μας.
-Είναι υποβρύχιο. -Παράξενο υποβρύχιο.
Ας μην καθόμαστε εδώ!
Η χαρά του κυνηγιού!
Με έπιασε η κοιλιά μου!
Φταίει η σαλάτα. Τα λαχανικά είναι ύποπτα.
Δεν είναι η σαλάτα, γατούλα. Είναι ένα μοχθηρό γέλιο.
Χα-χα-χι-χο... χορταρικό!
Έλα στον θείο!
Θεέ μου, συναρπαστικό!
-Όχι! -Δεν μπορεί!
Θα κατουρηθώ από τα γέλια! Ανακατεύομαι από το πολύ κέφι!
Σκέφτομαι να εκδώσω μια συλλογή από αστεία,
με όλα τα ξεκαρδιστικά που έχω στο μυαλό μου!
Αφού το λέω εγώ ο ίδιος.
Πότε άλλαξες; Αφού επιβιβαστήκαμε αμέσως.
Αυτό; Είναι κάτι πρόχειρο που έφτιαξα.
Είσαι πολύ όμορφη.
-Έτσι δεν είναι; -Εσύ δεν είσαι ο Γουίντερσινς.
Αμάν.
Συγγνώμη.
Για δες...
Οι Κουάγκμαϊρ.
-Οι Μποντλέρ είναι, αγάπη. -Ποιοι;
Μας είχες υιοθετήσει.
Δεν μου θυμίζει κάτι.
Τι ευτυχής συγκυρία!
Περίμενα να βασανίσω έναν παλιό εχθρό μέχρι να μου πει πού βρίσκεστε.
Αλλά τώρα θα παραλείψω τον μεσάζοντα και θα βασανίσω εσάς.
Χα-χο, χαμός.
-Γιατί βγάζετε τέτοιους ήχους; -Είναι το νέο κακό μας γέλιο.
Είναι πολύ ιν.
Η κακία δεν είναι αστεία.
Η κωμωδία είναι υποκειμενική. Ό,τι να 'ναι!
Νόμιζα ότι πνιγήκατε στο Πληγωμένο Ρέμα.
Ήμουν συντετριμμένος.
Όχι! Προσπάθησες επανειλημμένως να μας σκοτώσεις !
Ήμουν συντετριμμένος, γιατί ήθελα να σας σκοτώσω εγώ,
μόλις έπαιρνα την περιουσία σας.
Και τη ζαχαριέρα, από τα νεκρά σας δάχτυλα χεριών ή ποδιών.
Γιατί να την κρατάμε με τα πόδια;
Μη με αμφισβητείς.
Πού είναι ο γέρος; Δικό του δεν είναι το πλοίο;
Ο Καπετάν Γουίντερσινς πήγε να σώσει έναν μανάτο και δεν γύρισε.
Λογικό ακούγεται. Του άρεσαν οι θαλάσσιες αγελάδες.
Αλλά θέλετε να πιστέψω ότι θα άφηνε το πλοίο χωρίς καπετάνιο;
Εγώ είμαι.
Εσύ, καπετάνισσα υποβρυχίου; Δεν το πιστεύω.
-Γιατί είμαι νέα; -Είσαι κορίτσι.
Ήσουν κι εσύ, πριν από πέντε λεπτά.
Εγώ είμαι γυναίκα.
-Θα έρθετε μαζί, παλιόπαιδα. -Εγώ;
Ποιος είπαμε ότι είσαι; Άσε. Έχει χώρο για όλους η στενή.
Θα δω στενή;
-Πάμε, ορφανά. -Θαλάσσιο τέρας!
-Περίμενε, τι; -Πώς τολμάς να με λες έτσι.
Φίλε μου, το τρέξιμο είναι πρώτο!
Θα σου πω εγώ, θαλάσσιο τέρας!
Συγγνώμη, αλλά τώρα δεν σε αφήνω.
Κοίτα, Κομάκο! Έπιασα τουρτομυριστή!
Βλέπετε, Μποντλέρ, έχω κι εγώ οικογένεια.
Αλλά η δική μου είναι καλύτερη,
γιατί κάνουν ό,τι τους λέω εγώ.
Και είναι ζωντανοί.
-Αγάπη μου. -Όχι τώρα, γατούλα.
-Μα η ζαχαριέρα... -Ναι, ξέρω ότι τη θέλεις!
Θα σου τη βρω, το υπόσχομαι.
Μα αγάπη μου...
την έχουν ήδη βρει.
Φοβάμαι.
Επειδή είναι τρομακτικό.
Θα πάτε βαθιά και θα φέρετε τη ζαχαριέρα!
Ακούσατε;
Σίγουρα σε άκουσαν, αγάπη. Φωνάζεις πολύ.
Μην πάτε να το σκάσετε.
Είστε στον πάτο του ωκεανού και δεν έχετε πολύ αέρα.
Αν δεν γυρίσετε, θα πεθάνετε. Και δεν το θέλω. Όχι ακόμα.
Άλλη μια γύρα μοχθηρού γέλιου, κερασμένο από μας.
Χα... χαμένοι!
Χι... ανταγωνισμός!
Χε... χαιρέκακο!
Η φράση "αχαρτογράφητα νερά"
αναφέρεται σε μέρη που δεν είναι στον χάρτη.
Αλλά περιγράφει και άγνωστες καταστάσεις.
Από τα βάθη της θάλασσας...
ως το μέλλον κάποιου, που είναι άγνωστο μέχρι να έρθει.
Γουίντερσινς, ανόητε γέρο.
Πάντοτε διάλεγες τη λάθος πλευρά.
-Τι λες να έπαθε; -Μάλλον πνίγηκε.
-Νομίζεις; -Ή τον έφαγαν καρχαρίες.
Όχι! Αυτός ήμουν εγώ.
Κλασικός Φιλ.
Αφεντικό, τα περισσότερα υποβρύχια δεν έχουν μόνο έναν ναύτη.
Και λοιπόν; Οι περισσότεροι ναύτες δεν είναι κουλοί.
Εννοούσα να ψάξω για κρυμμένους.
-Καλή ιδέα, Χούκι. -Με λένε...
Ψάξε από την πρύμνη ως την άλλη μεριά.
Αν βρεις εθελοντές ή μαλακά πρέτσελ,
φέρ' τα μου στο στόμα.
Μάλιστα.
Μ' αρέσουν τα μαλακά πρέτσελ!
Σ...
Ο...
Σ.
ΣΟΣ, αυτό πρέπει να στείλω.
-Πνίγομαι κυριολεκτικά στη χαρτούρα. -Μεταφορικά.
Πνίγεσαι μεταφορικά στη χαρτούρα.
Ναι, κυριολεκτικά ήθελα να πω.
Επιστρατευτήκαμε όλοι στις Υποθέσεις Ορφανών,
αφότου οι φωτιές άφησαν τόσα ορφανά.
Σαν να μην έφτανε αυτό, εξαφανίστηκαν τα ορφανά.
Γι' αυτό χαίρομαι που έγινες γραμματέας μου.
Δεν έγινα. Απλώς χρησιμοποιώ τον τηλέγραφό σας.
Ξανασκέψου το.
Δίνουμε άδεια μητρότητας μετά μερικών αποδοχών.
Το αφεντικό; Η γυναίκα μου; Ο εφοριακός;
Θα τον πλήρωνα, αλλά έβγαζα λεφτά.
-Για μένα είναι. -Ναι;
Είναι Πληροφοριακό Σήμα Εθελοντών.
Ένα μήνυμα που στέλνεται στα μέλη
της οργάνωσης στην οποία ανήκω.
Αλλά είναι περίπλοκο να εξηγηθεί.
Ναι. Λοιπόν...
Θα συζητήσουμε τα περί προσωπικής αλληλογραφίας αύριο.
"Ζαχαριέρα σε ΣΣ, στοπ. Αποστολή σε κίνδυνο, στοπ".
Έλα.
"Στέλνω βοήθεια".
Ένα λεπτό.
Εγώ είμαι. Πόσο γρήγορα κολυμπάς;
Όπως προέβλεψε ο Κλάους μελετώντας τους χάρτες,
το ρεύμα παρέσυρε τους Μποντλέρ στη Σπηλιά της Σκύλλας.
Κάποτε, το Θαλάσσιο Ίδρυμα Ανγουίστλ
ήταν γνωστό κέντρο θαλάσσιας έρευνας και ρητορικών συμβουλών,
και η θαλάσσια βάση μιας μυστικής οργάνωσης.
Η οργάνωση είχε σκαμπανεβάσματα με τα χρόνια,
και μετά το σχίσμα, πολλοί έχασαν καλούς φίλους,
έμπιστους συνεργάτες...
και αγαπημένα αδέλφια.
Το Θαλάσσιο Ίδρυμα Ανγουίστλ κάηκε ολοσχερώς.
Αλλά η σπηλιά από κάτω παραμένει,
και όποιος πάει εκεί
θα δει ίχνη της ένδοξης ιστορίας του...
προτού εξαφανιστεί στο σκοτάδι.
-Θα οδηγεί στο ίδρυμα. -Και σε έξοδο.
Θα πάρουμε τη ζαχαριέρα και θα φύγουμε.
Όχι χωρίς τη Φιόνα.
-Θα τα καταφέρει. -Δεν θα την αφήσουμε!
Θα δούμε, όταν βρούμε τη ζαχαριέρα.
Επιστημονικός εξοπλισμός.
Το ΠΣΕ θα έκανε πειράματα εδώ πριν τη φωτιά.
Τι είδους πειράματα;
Βρήκες κάτι;
Ένα παλιό τηλεγράφημα. Πληροφοριακό Σήμα Εθελοντών.
Είναι του ΠΣΕ.
"Γκρέγκορ. Ξανασκέψου το πρότζεκτ.
Παίζεις με τη φωτιά. Δεν θέλω να κάνω το ίδιο".
-Υπογράφει ένας Φέρναλντ. -Ποιος είναι αυτός;
Και ποιο πρότζεκτ;
Δεν ξέρω.
Υπάρχει κάτι δυσοίωνο σε αυτό το μέρος.
Κάτι κακό συνέβη εδώ. Δεν ήταν μόνο η φωτιά.
Δεν έχει ζαχαριέρα.
Οι υπολογισμοί μου ήταν σωστοί.
Τους έλεγξα, το ίδιο και η Φιόνα.
Κοίτα αυτό. Ήταν όντως σωστοί.
Η ζαχαριέρα ήταν εδώ.
Πρόσφατα ίχνη.
-Ναι; -Είναι κανείς εκεί;
Βάιολετ; Κλάους;
-Κουίγκλι; -Κουίγκλι!
Τι κάνεις εδώ;
Με έστειλε το ΠΣΕ! Έχω τη ζαχαριέρα!
Έμαθα πάρα πολλά! Όταν ανεβείτε θα σας τα πω όλα.
Βάιολετ, σταμάτα!
Το Μεδουσοειδές Μυκήλιο.
Αυξάνεται!
-Τι συμβαίνει; -Βάιολετ, κατέβα.
Βάιολετ, βιάσου, σε πλησιάζει!
Κουίγκλι, είναι επικίνδυνα. Εξαπλώνονται στη σκάλα. Φύγε!
Όχι χωρίς εσάς!
-Θα πάμε στο Ασφαλές Μέρος. -Όχι!
Ο Όλαφ περιμένει τη ζαχαριέρα. Να μας τη ρίξει;
Όχι. Μακριά του θα είναι ασφαλής.
Κλείσε την πόρτα!
Κουίγκλι, κλείσε την πόρτα!
Αμάν.
-Τι θα πούμε όταν γυρίσουμε; -Αν δεν φύγουμε, δεν θα γυρίσουμε.
Ελάτε. Αν διστάσουμε, χαθήκαμε.
-Έψαξα παντού. -Και;
Δεν βρήκα κανέναν.
Ευχαριστώ που έχασες τον χρόνο όλων μας!
Πάρε τον αιχμάλωτο στο Καρμελίτα.
Θα ήρθαν οι Μποντλέρ!
Όχι!
Είμαι τόσο ενθουσιασμένη, που θα έτρωγα και χέρι.
-Έχω ακόμα δύο! -Έλα! Φιγουρατζή!
Ένα από τα ισχυρά στοιχεία που δεν βρίσκεται στον περιοδικό πίνακα
είναι το στοιχείο της έκπληξης.
"Ζαχαριέρα ασφαλής.
Μποντλέρ σε κίνδυνο".
Το στοιχείο της έκπληξης είναι εκεί που δεν το περιμένεις.
Μα είναι επικίνδυνο στοιχείο,
και συνιστώ να περιορίσετε τις μελέτες σας στον υδρολογικό κύκλο.
Ελπίζω ο Κουίγκλι να είναι καλά.
Κι εμείς, όταν δουν ότι δεν την έχουμε.
Ο υδρολογικός κύκλος χωρίζεται σε τρία φαινόμενα.
Εξάτμιση, κατακρήμνιση και αποθήκευση.
Όλα είναι εξίσου βαρετά.
Βοήθεια, παρακαλώ.
Ένα λεπτό.
Και λιγότερο ανησυχητικά
από τα φυσικά φαινόμενα που θα έβλεπαν οι Μποντλέρ.
Όχι.
Όλα εντάξει.
Όλα εντάξει, Σάνι.
Μην ανησυχείς.
Υποτιτλισμός: Ελιάνα Τσακίρη